【戰況S1-1】大熱冇甩拖!麥道朗幫藍營食頭胡
2024年04月13日 10:29
東網電視
更多新聞短片
「側面進擊」(藍帽)輕鬆贏出表列賽。(圖片:Getty Images)
【戰況S1-1】大熱冇甩拖!麥道朗幫藍營食頭胡
馬會今日分別從澳洲蘭域馬場及雅士閣馬場即時轉播10場女皇伊利沙伯錦標賽馬日賽事及西澳洲打吡來港,S1-1場次1600米表列賽鳳山一哩讓賽,上仗喺三級賽跑第3名嘅「側面進擊」,今次降呢跑表列賽強配麥道朗,立即被捧成大熱門,結果呢匹屬藍營高多芬藍營旗下嘅質新馬,增程跑一哩效果理想,後上輕鬆擊敗對手,順利食出頭胡。
至於上仗初出都係跑第3名嘅「大堡壘」,臨場冷至30倍,但拉士追勢甚勁得亞軍,而今場放頭跑嘅「常歡聚」拉士力弱只得第3名,而殿軍就係賈傑美坐騎「利銼之威」。
S1-1賽果:3-5-1-7
二重彩賽果:3-5(31倍)